U che ti – ni che ti

Da Anthony de Mello, translatà en RG

Ina dumengia damaun è Dieu i cun son Pieder a giugar golf. Al lieu da partenza ha Dieu dà l’emprima battida davent dal lieu da partenza. El ha dà in culp enorm ed ha tramess ina frida enfin en il toc che sa numna “rauh” gist sper il traject da cursa, il “Fairway”. La balla n’aveva anc betg tutgà dal tut la terra ch’in cunigl è siglì or da las chaglias ed ha piglià giu la balla en sia bucca. Immediatamain ès el currì dal traject da la cursa da golf giu. Qua vegn andetgamain ina evla, quella piglia il cunigl cun sias griflas. Cun sia preda en las griflas è l’evla sgulada sur il “green” ora. In um cun ina buis ha prendì en il visier l’evla ed ha sajettà quella gist durant il sgol. L’evla ha laschà crudar il cunigl. Quel è crudà en il “green” e la balla da golf è rullada da la bucca dal cunigl directamain en la rusna dal “green”. Qua è son Pieder sa vulvì vilà vers Dieu ed ha ditg: “Tge vul quai dir? U che ti giogas a golf ni che ti fas tuppadads!”

E co statti cun tai? Vul ti emprender a chapir il gieu da la vita ni vul ti sfarlattar il temp cun miraculs?